आलोट सीट पर भाजपा का दबदबा रहा है। वर्तमान में इस सीट पर भाजपा से जितेंद्र गेहलोत विधायक हैं। 2013 के विधानसभा चुनाव में नौ उम्मीदवार मैदान में थे। मुख्य मुकाबला भारतीय जनता पार्टी और कांग्रेस में रहा था। शेष सात प्रत्याशियों की जमानत जब्त हो गई थी। चार प्रत्याशी तो हजार वोट का आंकड़ा भी नहीं छू पाए थे। इस सीट पर भाजपा से वर्तमान विधायक सहित दो अन्य दावेदार सामने आ रहे हैं, वहीं कांग्रेस से दो-तीन दावेदार हैं।